17. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 153 της 29 Φεβρ./4 Μαρτ. 1972 (ΦΕΚ Α΄  340 Περί των προϋποθέσεων χορηγήσεως αδειών εις τους μισθωτούς των εποχιακώς λειτουργησών επιχειρήσεων του άρθρ. 1 παρ. 1 του Α.Ν. 539/1945 «περί χορηγήσεως κατ’ έτος εις τους μισθωτούς αδειών μετ’ αποδοχών». Έχοντες υπ’ όψιν: 1.Τας διατάξεις της παρ. 8 του άρθρ. 2 του .Α.Ν. 539/1945 «περί χορηγήσεως κατ’ έτος εις τους μισθωτούς αδειών μετ’ αποδοχών». 2.Το υπ’ αριθ. 957/1971 Ν.Δ/μα «περί Υπουργικού Συμβουλίου και Υπουργείων». 3.Την από 13.10.1971 γνωμοδότησιν του Ανωτάτου Συμβουλίου Εργασίας, και  4.Την υπ’ αριθ. 75/3.2.72 γνωμοδότησιν του Συμβουλίου της Επικρατείας, προτάσει του Ημετέρου επί της Εθνικής Οικονομίας Υπουργού, απεφασίσαμεν και διατάσσομεν: Άρθρ.1.-1.Μισθωτοί απασχολούμενοι εις εποχιακώς λειτουργούσας επιχειρήσεις, εκμεταλλεύσεις ή εργασίας του άρθρ. 1 παρ. 1 του Α.Ν. 539/1945 «περί χορηγήσεως κατ’ έτος εις τους μισθωτούς αδειών μετ’ αποδοχών» δικαιούνται της υπό των διατάξεων του άρθρ. 2 του αυτού Νόμου προβλεπομένης αδείας μετ’ αποδοχών καθ’ έκαστον ημερολογιακόν έτος υπό μίαν των ακολούθων προϋποθέσεων: α)Συνεπλήρωσαν παρά τη αυτή εποχιακώς λειτουργούση επιχειρήσει, εκμεταλλεύσει ή εργασία απασχόλησιν, τουλάχιστον 12 μηνών επί 2 συναπτά ημερολογιακά έτη, συνεχή δε και ουχί  (Αντί της σελ.282,43(ζ) Σελ.282,43(η) Τεύχος 543-Σελ. 75 ΄Αδειες μισθωτών 15.Κ.δ.15-17 47 βραχυτέραν των 6 μηνών κατ’ έτος, ή  β)συνεπλήρωσαν παρά τη αυτή ομοίως εποχιακώς λειτουργούση επιχειρήσει, εκμεταλλεύσει ή εργασία 12 μηνών τουλάχιστον απασχόλησιν επί 3 συναπτά ημερολογιακά έτη, συνεχή δε και ουχί βραχυτέραν των 4 μηνών κατ’ έτος. 2.Ως εποχιακώς λειτουργούσαι επιχειρήσεις, εκμεταλλεύσεις, ή εργασίαι δια την εφαρμογήν του παρόντος, νοούνται αι λόγω της φύσεως, των ιδιαζουσών ή των καιρικών συνθηκών εν γένει ή των χρησιμοποιουμένων πρώτων υλών λειτουργούσαι καθ’ έκαστον ημερολογιακόν έτος επί χρόνον μείζονα των 2 και ελάσσονα των 12 μηνών. 3.Κατά τα λοιπά εφαρμόζονται αναλόγως αι διατάξεις του Α.Ν. 539/1945 «περί χορηγήσεως κατ’ έτος εις τους μισθωτούς αδειών μετ’ αποδοχών» ως ετροποποιήθησαν και συνεπληρώθησαν αύται μεταγενεστέρως. Άρθρ.2.-1.Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως εφαρμοζομένου και επί των κατά την αυτήν χρονολογίαν πληρούντων τας προϋποθέσεις του άρθρ. 1 παρ. 1 του παρόντος, δια την χορήγησιν αδείας του έτους 1972. 2.Το υπ’ αριθ.246/1964 Β.Δ/μα «περί χορηγήσεως κατ’ έτος αδειών μετ’ αποδοχών εις το υπαλληλικόν και τεχνικόν προσωπικόν των κινηματογράφων και θεάτρων» εξακολουθεί ισχύον. Εις τον αυτόν επί της Εθνικής Οικονομίας Υπουργόν, ανατίθεμεν την δημοσίευσιν και εκτέλεσιν του παρόντος. 